আল জামিয়াতুল ইসলামিয়া মাইজদী
আল জামিয়াতুল ইসলামিয়া মাইজদী (আল আমিন মাদ্রাসা নামে অধিক পরিচিত) নোয়াখালী জেলার মাইজদী বাজারে অবস্থিত একটি কওমি মাদ্রাসা। স্থানীয় আল আমিন বিস্কুট ফ্যাক্টরী এবং হাবিব ভেজিটেবলের প্রতিষ্ঠাতা হাবিবুর রহমান ১৯৮৬ সালে এই মাদ্রাসাটি প্রতিষ্ঠা করেন। তার পুত্র মুহাম্মদ আজিজুল্লাহ এ মাদ্রাসার মুহতামিমের দায়িত্বভার গ্রহণ করেন। ১৯৯৭ সালে এখানে দাওরায়ে হাদিস (মাস্টার্স) চালু করা হয়। নোয়াখালী শহরে এটিই একমাত্র দাওরায়ে হাদিস সম্পন্ন কওমি মাদ্রাসা। মাদ্রাসাটি আঞ্জুমানে ইত্তেহাদুল মাদারিস বাংলাদেশের অন্তর্ভুক্ত। মাদ্রাসার প্রধান উপদেষ্টা ছিলেন মুফতি আবদুর রহমান। ২০২১ সালে মাদ্রাসার ছাত্রসংখ্যা ১০৩৯ ও শিক্ষক ৫০ জন।